Fjölbreytt litunarnámskeið eru í boði á vegum KRBerman . Námskeið þar sem nemendur læra að lita efni í jöfnum lit , og að stýra ójafnri litun með ýmsum aðferðum . Innfalið á námskeiðinu er allt sem þarf til litunar , auk mismunandi efna sem við litum saman . Nemendur fá allar upplýsingar og prufur úr námskeiðinu með sér heim . Nemendum er velkomið að koma með litunarverkefni að heiman með sér á námskeiðið og fá leiðsögn í leiðinni . Námskeiðið miðar við 3 - 5 nemendur í einu og er haldið eftir eftirspurn . Engin námskeið á döfinni . Leiðsögn við silkislæðulitun Magadansnemendur og-iðkendur geta komið á vinnustofuna og fengið leiðsögn við að lita sínar eigin magadansslæður frá grunni eftir eigin höfði . Það getur tekið allt að 3 - 4 tíma að lita eina slæðu , en það fer eftir mynstri og fjölda lita . Efni og litir eru innifaldir . 1 - 2 nemendur geta litað sér slæður í einu . Engin litunarleiðsögn á döfinni . Litunarkennsla fyrir víkingabúninga Endrum og eins , er ég beðin um að kenna ullarlitun og spjaldvefnað fyrir atvinnuþróunar - eða víkingafélög , auk þess hef ég verið beðin um að halda fyrirlestur um klæðaburð Íslendinga fyrr á öldum .